پەروێز موشەڕەف

پەروێز موشەڕەف ((بە ئینگلیزی: Pervez Musharraf) (بە ئوردو: Pervez Musharraf)(لە دایکبووی ١١ی ئابی ١٩٤٣ –مردن ٥ی شوباتی ٢٠٢٣) سیاسەتوان و فەرماندەی سەربازی پاکستانی بووە، لە ساڵی ٢٠٠١ تا دەست لەکارکێشانەوەی دەیەمین سەرۆکی پاکستان بوو، بەھۆی ناڕازایەتیەکانەوە لە ساڵی ٢٠٠٨ دەستی لە کارکێشایەوە. لە ١٧ی کانوونی یەکەمی ٢٠١٩ دادگا سزای لەسێدارەدانی بەسەردا سەپاند دوای ئەوەی بە تۆمەتی خیانەتی گەورە تۆمەتبارکرا بەڵام پەروێز تۆمەتەکانی ڕەتکردەوە.Dummett, Mark (18 August 2008). "Pakistan's Musharraf steps down". Work and report completed by BBC correspondent for Pakistan Mark Dummett. BBC Pakistan, 2008. BBC Pakistan. Retrieved 5 January 2015. 

موشەڕەف لە سەردەمی ڕاجی بەریتانیا لە دەھلی لەدایکبووە و لە کەراچی و ئەستەنبوڵ گەورە بووە. لە کۆلێژی خوێندنی بەرگری شاھانە لە بەریتانیا خوێندوویەتی. موشەڕەف لە ساڵی ١٩٦١ چووەتە ناو ئەکادیمیای سەربازی پاکستان و لە ساڵی ١٩٦٤ پەیوەندی بە ڕیزەکانی سوپای پاکستانەوە کردووە و ڕۆڵێکی کارای لە شەڕی ناوخۆی ئەفغانستاندا گێڕاوە. وەک نەقیبی دووەم، موشەڕەف لە ساڵی ١٩٦٥ بەشداری شەڕی ھیندستان و پاکستان دەکات. تا ساڵانی ھەشتاکانی سەدەی ڕابردوو بووەتە فەرماندەی لیوای تۆپخانە. مشەڕەف لە ماوەی ساڵانی نەوەدەکاندا پلەی بەرزکرایەوە بۆ مەیجر جەنەراڵ و فەرماندەیی فیرقەیەکی پیادەی پێدرا، ھەروەھا فەرماندەیی گرووپی خزمەتگوزارییە تایبەتەکانی کرد. ھەر زوو دوای ئەوە کرا بە جێگری سکرتێری سەربازی و بەڕێوەبەری گشتی ئۆپەراسیۆنە سەربازییەکان.

 سزای لەسێدارەدان 
لە ١٧ی کانوونی یەکەمی ٢٠١٩، دادگای تایبەت لە ئیسلام ئاباد سزای لەسێدارەدانی بەسەردا سەپاند دوای ئەوەی بە تۆمەتی خیانەتی گەورە سزای دا، دۆسیەکە دەگەڕێتەوە بۆ تشرینی دووەمی ٢٠٠٧، کاتێک موشەڕەف دەستووری ھەڵپەسارد و باری نائاسایی لە وڵاتدا سەپاند، بۆ ئەوەی ھەنگاو بنێت بۆ درێژکردنەوەی دەسەڵاتەکەی و ڕووبەڕووبوونەوەی نەیارەکانی، ئەمەش مشتومڕ و ناڕەزایەتی لە دژی لێکەوتەوە، و لە ساڵی ٢٠٠٨دا ناچار بوو دەست لەکار بکێشێتەوە.

 مردن 
پەروێز موشەڕەف لە پێنجەمین ڕۆژی شوباتی ٢٠٢٣ لە تەمەنی حەفتا و نۆ ساڵیدا لە نەخۆشخانەی دوبەی ئەمریکی لە میرنشینە یەکگرتووە عەرەبییەکان کۆچی دوایی کرد، دوای ململانێیەکی درێژخایەن لەگەڵ نەخۆشی.بأی مرض نادر توفی الرئیس الباکستانی السابق برویز مشرف فی دبیفاة الرئیس الباکستانی الأسبق برویز مشرف فی دبی بعد صراع طویل مع المرض

 سەرچاوەکان 

پۆل:مردووانی ٢٠٢٣
پۆل:لەدایکبووانی ١٩٤٣
پۆل:سەرۆک کۆمارەکانی پاکستان
پۆل:خەڵکی دەلھی
پۆل:وتارەکان بە دەقی زمانی ئوردوو